|  |
| --- |
| **Łahojski meteoriidikraater** |
| Läbimõõt | 13,5 km v. 14 km v. 15 km v. 17 km |
| Laius | 11 km |
| Sügavus | 600 m – 1000 m |
| Võimalik vanus | 42,3 ± 1,1 milj. aastat (Eotseen) |
| Koordinaadid | 54°11'60.00" N 27°47'59.99" E |
| Asukoht | Łahojski rajooniMinski oblast  Valgevene |
|

Łahojski meteoriidikraater (Valgevene)Łahojski meteoriidikraaterŁahojski meteoriidikraater
Łahojski meteoriidikraater (Valgevene)
**Łahojski meteoriidikraater** (valgevene keeles: *Лагойская астраблема*, (taraškievica) valgevene keeles: *Лагойскі кратэр*, vene keeles *Логойский кратер*) on meteoriitset päritolu impaktkraater Hajna jõe ülemjooksul Łahojski rajoonis Minski oblastis, Valgevenes. 

Kokkupõrke põhjustas umbes 650–700-meetrise läbimõõduga 42,3 ± 1,1 miljonit aastat tagasi (Eotseenis) Maa atmosfääri kiirusega 18 km/s sisenenud asteroid. Umbes 40-kraadise nurga all maapinnale langemisest ja sellele järgnenud plahvatusest vabanenud energia hulka on hinnatud 25 miljoni kordseks Hiroshimale heidetud aatomipommi tuumalõhustumisel tekkinuga. Samuti Łahojski astrobleemi põhjustanud taevakeha on peetud Tunguusi meteoriidi vennaks.

See peaaegu korrapäraselt ümmargune kraater pealiskorras ei kajastu, sest Valgevene territooriumi katnud liustikud hävitasid taevakehaga kokkupõrkamise kraatrikujulise jälje. Seetõttu esialgne järv 100–200 meetri
kõrguse rannanõlvaga meenutas küngastevahelises ja kohati metsaga kaetud tasases maastikus osaliselt kuivunud sood.

Pinnasekihtide alla mattunud kraater avastati juhuslikult 1973. aastal Łahojskist 5–7 km loodes sooritatud geoloogiliste uurimiste käigus, kui Kuzevitši küla ümbruses geoloogid leidsid uskumatu ja paigale ebatavaliste kivimite läbilõike. Kivistised olid täiesti ebatavalises järjestuses: liustikest ladestunud 80–160-meetrise kvaternaarse päritoluga kihi all avastati 230 meetri paksune savi- ja järvesettekiht, mille all oli 240 meetri paksuselt niinimetatud tsementeerunud bretša. Kuna sellist ei olnud Valgevenes varem avastatud, kaldusid teadlased arvama, et tegemist on vulkaanikraatriga.

Aastatel 1976–1977 puuriti kolm auku meteoriitse päritolu täpsemaks teaduslikuks tuvastamiseks. Veelgi ulatuslikum uurimistöö viidi läbi Łahojski kraatri territooriumil aastatel 1979–1984, mille jooksul puuriti 30 auku sügavusega 300–500 meetrit ja üks sügavusega 1254 meetrit.

Viited
------

1. 1 2 3 4 5 6 7  Łahojski meteoriit. Valgevene meteoriit. (ru: Белорусский метеорит. Логойский метеорит.), Плещеницы.by. V. Štepa ja I.Gurinovitš. Mai 1998. Loetud 15.5.2017. (vene keeles).
2. ↑  Łahojsk. Impaktandmebaas. (en: Logoisk. Earth Impact Database.), Planeetide ja kosmose teaduskeskus (en:Planetary and Space Science Centre.) Loetud 15.5.2017. (inglise keeles).
3. 1 2 3 4 5  Łahojski kraater. (ru: Логойский кратер.), problr.by. 9. märts. Loetud 15.5.2017. (vene keeles).
4. ↑  Łahojski kraater. (en: Logoisk crater.), Astronomy. Loetud 15.5.2017. (inglise keeles).
5. 1 2  Łahojski kraatri GPS koordinaadid, Valgevene. (en: GPS coordinates of Logoisk crater, Belarus.), Satelliidikaart Łahojskist.
6. ↑  Łahojski astrobleem ehk Tunguusi meteoriidi vend Valgevenest. (ru: Логойская астроблема или Брат Тунгусского метеорита из-под Логойска.), Livejournal. Irina S. 2.4.2014. Loetud 15.5.2017. (vene keeles).
7. 1 2  Łahojski impaktkraater. (en: The Logoisk impact crater.)[*alaline kõdulink*], N.V. Veretennikov. Loetud 15.5.2017. (inglise keeles).
8. 1 2 3  Łahojski meteoriit. (ru: Логойский метеорит.), Łahojski virtuaalmuuseum. (ru: Виртуальный музей Логойска). Loetud 15.5.2017. (vene keeles).
9. ↑  See on huvitav: Łahojski meteoriit. (ru: Это интересно: Логойский метеорит.), Livejournal. Łahojšina minu armas. (ru: Логойщина Любимая Моя. Logoisk2015. 7. mai 2015. Loetud 15.5.2017. (vene keeles).